A BIZOTTSÁG 2023/2004/EK RENDELETE
(2004. november 25.)
a banánbehozatal A/B és C vámkontingensei keretében minden egyes hagyományos piaci szereplő referenciamennyiségére alkalmazandó kiigazítási együttható megállapításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a banánpiac közös szervezéséről szóló, 1993. február 13-i 404/93/EGK tanácsi rendeletre (1) és különösen annak 20. cikkére,
tekintettel a 404/93/EGK tanácsi rendeletnek a banán Közösségbe történő behozatala tekintetében való végrehajtása szabályainak megállapításáról szóló, 2001. május 7-i 896/2001/EK bizottsági rendeletre (2) és különösen annak 5. cikk (3) bekezdésére,
mivel:
(1)
A banán Közösségbe történő behozatala tekintetében való végrehajtása szabályainak megállapításáról szóló 896/2001/EK bizottsági rendelet 4. cikkének (1) bekezdése megállapítja az A/B és C hagyományos piaci szereplők referenciamennyisége kiszámításának módját 2004-re és 2005-re, az ezen piaci szereplők részére kiadott behozatali engedélyeknek egy referenciaév során történt felhasználása alapján.
(2)
A tagállamok a 896/2001/EK rendelet 5. cikke (2) bekezdése szerinti jelentései alapján a 2005-re ily módon megállapított referenciamennyiségek összege 2 200 897,786 tonna valamennyi A/B hagyományos piaci szereplő részére és 666 870,980 tonna valamennyi C hagyományos piaci szereplő részére. Az említett rendelet 5. cikkének (3) bekezdése értelmében tehát meg kell állapítani egy kiigazítási együtthatót, amely minden egyes hagyományos piaci szereplő referenciamennyiségére alkalmazandó a hagyományos piaci szereplők mindkét, A/B és C kategóriájában.
(3)
Figyelemmel a 896/2001/EK rendeletben meghatározott határidőkre, e rendeletnek késedelem nélkül hatályba kell lépnie.
(4)
Az e rendeletben előírt intézkedések összhangban vannak a Banánpiaci Irányítóbizottság véleményével,
ELFOGADTA EZT A RENDELETET:
1. cikk
A 404/93/EGK rendelet 18. cikkében szabályozott A/B és C vámkontingens tekintetében a 896/2001/EK rendelet 5. cikkének (3) bekezdésében meghatározott kiigazítási együttható a 2005. évre a következő:
-
minden hagyományos A/B piaci szereplő tekintetében: 1,00049,
-
minden hagyományos C piaci szereplő tekintetében: 1.
A tagállamok illetékes hatóságai legkésőbb 2004. november 30-ig értesítik az érdekelt feleket az e cikknek megfelelően kiigazított referenciamennyiségről.
2. cikk
Ez a rendelet 2004. november 26-án lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. november 25-én.